open-index/open-wikipedia-markdown huggingface dataset:
John C. Robinson

**John Charles Robinson** (24. helmikuuta 1903 &ndash; 8. huhtikuuta 1954) oli yhdysvaltalainen afroamerikkalainen lentäjä. Hän toimi myös Etiopian ilmavoimien päällikkönä 1930- ja 1940-luvuilla.

Robinson syntyi Carrabellessä Floridassa. Hänen isänsä kuoltua perhe muutti hänen äitinsä Celesten johdolla Gulfportiin Mississippiin. Celeste Robinson avioitui pian Charles Cobbin kanssa, ja John piti tätä isänään.

Robinson kiinnostui jo nuorena mekaniikasta ja muutti vuonna 1921 Alabamaan opiskellakseen Tuskegee Institutessa, mistä valmistuttuaan hän siirtyi ensin Detroitiin toimimaan autokorjaamon työntekijänä ja sitten opiskelemaan ilmailua Illinois'n osavaltioon.

Alkuvuonna 1935 Robinson ilmoitti haluavansa puolustaa Etiopiaa, jonka suhteen Italialla oli valloitussuunnitelmia. Etiopia oli viimeinen eurooppalaisten suurvaltojen piiriin kuulumaton valtio Afrikassa, joten sillä oli Robinsonin mielestä myös symbolinen merkitys mantereen itsenäisyysaatteille. Robinson matkusti toukokuussa 1935 Etiopiaan keisari Haile Selassien kutsusta, ja hänen nimitettiin elokuussa 1935 Hubert Julianin seuraajaksi Etiopian ilmavoimien komentajana everstin sotilasarvolla. Noin 20 lentokoneen vahvuisten ilmavoimien komentajana Robinson johti tiedustelu- ja käskynjakolentoja, kunnes Italia valloitti Etiopian kokonaisuudessaan vuonna 1936. Robinson palasi Yhdysvaltoihin, missä hän oli tärkeässä roolissa organisoitaessa afroamerikkalaisista koostuvaa Tuskegee Airmen -lentoyksikköä.

Etiopian vapauduttua italialaismiehityksestä Robinson palasi maahan ja toimi lennonopettajana Hararin herttuan tukemassa lentokoulussa. Vuonna 1948 Robinson perusti Sultan Airlines -lentoyhtiön, joka kuljetti sekä matkustajia että rahtia.

Maaliskuussa 1954 Robinson joutui vakavaan lento-onnettomuuteen Addis Abeban lentoasemalla ollessaan kuljettamassa ilmateitse verta Nazretiin verensiirtoa varten. Hän kuoli onnettomuudessa saamiinsa palovammoihin sairaalahoidosta huolimatta 8. huhtikuuta 1954. Hänet on haudattu Gulelen hautausmaalle Addis Abebaan.

## Lähteet
* 

### Viitteet

## Aiheesta muualla

* 
*
Filippa Curmark

**Filippa Curmark** (s. 2. elokuuta 1995 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Göteborg FC:n riveissä Damallsvenskanissa.

## Lähteet
Porthaninkatu

**Porthaninkatu** -nimisiä katuja ovat:

* Porthaninkatu, katu Helsingin Kalliossa
* Porthaninkatu, katu Turun I kaupunginosassa
* Porthaninkatu, katu Kotkan Hovinsaarella
* Porthaninkatu, katu Tornion Suensaarella
Verikosto (vuoden 1999 elokuva)

**Verikosto** () on Nicholas Meyerin ohjaama yhdysvaltalainen televisioelokuva vuodelta 1999. Pääosia näyttelevät Christopher Walken, Luke Askew, Clancy Brown sekä Bruce Davison. Elokuva kertoo vuonna 1890 tapahtuneesta New Orleansin poliisipäällikön murhasta ja sitä seuranneesta oikeudenkäynnistä sekä lynkkauksista.
Soraya Sáenz de Santamaría

**María Soraya Sáenz de Santamaría Antón** (s. 10. kesäkuuta 1971 Valladolid) on espanjalainen poliitikko, joka edustaa keskutaoikeistolaista Kansanpuoluetta (PP). Sáenz de Santamaría pidetään hyvänä esiintyjänä, joka tuki pääministeri Mariano Rajoya monissa tehtävissä varsinkin lehdistön edessä. Sáenz de Santamaría aloitti uransa Rajoyn avustaja, parlamenttiin hänet valittiin vuonna 2004 ja vuonna 2008 hänestä tuli kansanpuolueen parlamenttiryhmän johtaja.

Sáenz de Santamaría toimi Rajoyn varapääministerinä. Vuonna 2018 Rajoyn jouduttua eroamaan korruptioskandaalin takia, minkä jälkeen Sáenz de Santamaría kilpaili puolueen puheenjohtajuudesta hyvin tasaväkisesti Pablo Casadon kanssa. Casado voitti ja Sáenz de Santamaría ilmoitti jättävänsä politiikan.

Sáenz de Santamaría on suorittanut oikeustieteen tutkinnon Valladolidin yliopistossa erinomaisin arvosanoin, ja toiminut hallinto-oikeuden professorina Madridin yliopistossa 2002–2003.

## Lähteet

## Aiheesta muualla
Aígeiros

**Aígeiros** (; myös *Égiros*) on Kreikan kylä sekä samanniminen Komotinín kunnan kunnallisyksikkö (Δημοτική Ενότητα Αιγείρου, *Dimotikí Enótita Aigeírou*) ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 3&nbsp;493 ja varsinaisen Aígeiroksen kylän väkiluku 924 (vuonna 2011).

Aígeiroksen kylä sijaitsee linnuntietä noin 11 kilometriä lounaaseen Komotinín kaupungista. Aígeiroksen kunnallisyksikkö käsittää Komotinín kunnan lounaisosan Traakianmeren rannalla. Aígeiros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Komotinín kuntaan yhdessä Néo Sidirochórin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aígeiroksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Amaxádes

**Amaxádes** () on Kreikan kylä sekä samanniminen Íasmoksen kunnan kunnallisyksikkö (Δημοτική Ενότητα Αμαξάδων, *Dimotikí Enótita Amaxádon*) ja entinen itsenäinen kyläkunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 1&nbsp;773 ja varsinaisen Amaxádesin kylän väkiluku 1&nbsp;195 (vuonna 2011).

Amaxádesin kylä sijaitsee linnuntietä noin 15 kilometriä itään Xánthista. Amaxádesin kunnallisyksikkö käsittää Íasmoksen kunnan länsiosan. Amaxádes oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Íasmoksen kuntaan yhdessä Sóstisin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Amaxádesin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Narrilaiva

**Narrilaiva** (*Ship of Fools*) on Stanley Kramerin ohjaama romanttinen draamaelokuva vuodelta 1965. Se perustuu Katherine Anne Porterin samannimiseen romaaniin, jonka pohjalta käsikirjoituksen ovat laatineet Kramer ja Abby Mann. 

## Juoni
1930-luvun alussa saksalainen matkustajalaiva on matkalla Meksikon Veracruzista Atlantin yli ensin Espanjaan ja sitten Saksan Bremerhaveniin. Elokuvassa seurataan matkustajien keskinäisiä suhteita: Vivien Leigh on rikas ja kyyninen leski, José Ferrer suosiotaan kasvattavan natsipuolueen poliitikko, Simone Signoret Teneriffalle karkotettu kapinallinen kreivitär ja Oskar Werner laivan lääkäri.

## Rooleissa

## Vastaanotto
*Narrilaiva* voitti parhaan mustavalkokuvauksen ja parhaan mustavalkolavastuksen Oscarit. Se oli ehdolla parhaaksi elokuvaksi sekä Oscar- että Golden Globe -gaalassa. Myös Signoret ja Werner olivat sekä Oscar- että Golden Globe -ehdokkaina.

*Helsingin Sanomien* Paula Talaskivi luonnehti *Narrilaivaa* tuoreeltaan esimerkilliseksi loistavien näyttelijöiden elokuvaksi terävine dialogeineen.

*[[The New York Times]]in* kriitikot valitsivat *Narrilaivan* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Hyvän ja pahan tuolla puolen

**Hyvän ja pahan tuolla puolen. Erään tulevaisuuden filosofian alkunäytös** on Friedrich Nietzschen vuonna 1886 julkaisema kirja, joka tarkastelee länsimaisten moraalikäsitysten juuria. Kirjassa ne pyritään osoittamaan taikauskoksi ja itsepetokseksi. Hyvä ja paha eivät ole kirjan mukaan erillisiä ilmiöitä, vaan ne sekoittuvat jatkuvasti. 

## Lähteet

 

## Aiheesta muualla
* Näytteitä kirjan aforismeista Suomen aforismiyhdistyksen blogissa.
* Scaruffi, Piero: Beyond Good and Evil. *Scaruffi.com*.
Féres (Évros)

**Féres** (; ) on Kreikan kaupunki sekä samanniminen Alexandroúpolin kunnan kunnallisyksikkö (Δημοτική Ενότητα Φερών, *Dimotikí Enótita Ferón*) ja entinen itsenäinen kunta. Se sijaitsee Évroksen alueyksikössä Itä-Makedonian ja Traakian alueella. Koko kunnallisyksikön väkiluku on 8&nbsp;551 ja varsinaisen Féresin kaupungin väkiluku 5&nbsp;457 (vuonna 2011).

Féresin pieni kaupunki sijaitsee lähellä Évros-jokea linnuntietä noin 25 kilometriä itään Alexandroúpolin kaupungista. Féresin kunnallisyksikkö käsittää Alexandroúpolin kunnan itäosan Turkin vastaisella rajalla. Sen alueella sijaitsee Kípoin raja-asema. Féres oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Alexandroúpolin kuntaan yhdessä Traïanoúpolin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Féresin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


## Lähteet

## Aiheesta muualla
Kéchros

**Kéchros** () on Kreikan kylä sekä samanniminen Arrianán kunnan kunnallisyksikkö (Δημοτική Ενότητα Κέχρου, *Dimotikí Enótita Kéchrou*) ja entinen itsenäinen kyläkunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 1&nbsp;222 ja varsinaisen Kéchroksen kylän väkiluku 199 (vuonna 2011).

Kéchroksen kylä sijaitsee linnuntietä noin 39 kilometriä itäkoilliseen Komotinísta. Kéchroksen kunnallisyksikkö käsittää alueen Arrianán kunnan itäosissa, pohjoisosaltaan Bulgarian vastaisella rajalla. Kéchros oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Arrianán kuntaan yhdessä Fillýran ja Orgánin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kéchroksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
SS Utopia

**SS Utopia** oli brittiläinen höyrylaiva, joka valmistui vuonna 1874. Se liikennöi Glasgowsta New Yorkiin ja Bombayhin sekä Lontoosta New Yorkiin. Vuodesta 1882 sillä kuljetettiin italialaisia siirtolaisia Yhdysvaltoihin.

Vuonna 1891 *Utopia* törmäsi brittiläiseen taistelulaiva *[[HMS Anson (1886)|HMS Ansoniin]]* Gibraltarinlahdella. *Utopia* upposi nopeasti, ja sen 821 matkustajasta ja 59:stä miehistön jäsenestä 562 hukkui. Lisäksi hukkui kaksi pelastustöihin osallistunutta merimiestä.

## Lähteet
Keramotí (Kavála)

**Keramotí** () on Kreikan kylä sekä samanniminen Néstoksen kunnan kunnallisyksikkö (Δημοτική Ενότητα Κεραμωτής, *Dimotikí Enótita Keramotís*) ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 5&nbsp;115 ja varsinaisen Keramotín kylän väkiluku 1&nbsp;438 (vuonna 2011).

Keramotín kylä sijaitsee pienellä niemellä Néstos-joen suistossa joen päähaaran länsipuolella Traakianmeren rannalla, noin kolmekymmentä kilometriä itään Kaválasta. Kylän edustalla sijaitsevat Thásoksen saari sekä sen ja mantereen välissä oleva pieni Thasopoúlan saari. Keramotín satamasta on yhteys saarelle Thásoksen kaupunkiin. Lauttamatka kestää noin puoli tuntia. Keramotín kunnallisyksikkö käsittää Néstoksen kunnan eteläosan eli rannikkoalueen.

Keramotí oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Néstoksen kunnaksi yhdessä Chrysoúpolin ja Oreinón kanssa, jolloin se muuttui uuden kunnan kunnallisyksiköksi.

## Kunnallisyksikön osat

Keramotín kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Eleftherés

**Eleftherés** () on Kreikan kylä sekä samanniminen Pangaíon kunnan kunnallisyksikkö (Δημοτική Ενότητα Ελευθερών, *Dimotikí Enótita Eleftherón*) ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 9&nbsp;082 ja varsinaisen Eleftherésin kylän väkiluku 1&nbsp;303 (vuonna 2011).

Eleftherésin kylä sijaitsee linnuntietä noin 17 kilometriä lounaaseen Kaválasta ja vajaa viisi kilometriä sisämaahan Kaválanlahden rannasta. Eleftherésin kunnallisyksikkö käsittää alueen Pangaíon kunnan kaakkoisosassa lahden ja Traakianmeren rannalla. Sen suurin asutus on Néa Péramoksen kaupunki. Eleftherés oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pangaíon kuntaan yhdessä Eleftheroúpolin, Orfánin ja Piereísin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Eleftherésin kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet

## Aiheesta muualla
Metaxádes

**Metaxádes** () on Kreikan kylä sekä samanniminen Didymóteichon kunnan kunnallisyksikkö (Δημοτική Ενότητα Μεταξάδων, *Dimotikí Enótita Metaxádon*) ja entinen itsenäinen kunta. Se sijaitsee Évroksen alueyksikössä Itä-Makedonian ja Traakian alueella. Koko kunnallisyksikön väkiluku on 3&nbsp;415 ja varsinaisen Metaxádesin kylän väkiluku 687 (vuonna 2011).

Metaxádesin kylä sijaitsee linnuntietä noin 24 kilometriä länsiluoteeseen Didymóteichon kaupungista. Metaxádesin kunnallisyksikkö käsittää Didymóteichon kunnan länsiosan Bulgarian vastaisella rajalla. Metaxádes oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Didymóteichon kuntaan, jolloin se muuttui uuden kunnan kunnallisyksiköksi.

## Kunnallisyksikön osat

Metaxádesin kunnallisyksikkö muodostuu seuraavista kyläyhdyskunnista ja asutuksista:

## Lähteet
Porthaninkatu (Turku)

**Porthaninkatu** () on Turun katu, joka sijaitsee Turun I kaupunginosassa Yliopistonmäellä.

Katu alkaa Aurajoen läheisyydestä ja jatkuu Piispankadun ja Henrikinkadun poikki. Katu sai nykyisen nimensä vuonna 1890; aiemmin se oli nimeltään Piispan eteläpoikkikatu.

## Rakennuksia
* Johan Gadolinin mukaan nimetty Åbo Akademin kiinteistö Gadolinia, joka purettiin vuonna 2023. 

## Lähteet
Kotýli

**Kotýli** (; myös *Kotíli*) on Kreikan kylä sekä samanniminen Mýkin kunnan kunnallisyksikkö (Δημοτική Ενότητα Κοτύλης, *Dimotikí Enótita Kotýlis*) ja entinen itsenäinen kyläkunta. Se sijaitsee Xánthin alueyksikössä Itä-Makedonian ja Traakian alueella. Koko kunnallisyksikön väkiluku on 2&nbsp;158 ja varsinaisen Kotýlin kylän väkiluku 429 (vuonna 2011).

Kotýlin kylä sijaitsee linnuntietä noin 23 kilometriä pohjoiseen Xánthista. Kotýlin kunnallisyksikkö käsittää alueen Mýkin kunnan pohjoisosassa Bulgarian vastaisella rajalla. Kotýli oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mýkin kuntaan yhdessä Sátresin ja Thérmesin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kotýlin kunnallisyksikkö muodostuu seuraavista kyläyhdyskunnista ja asutuksista:

## Lähteet
Kyprínos

**Kyprínos** () on Kreikan kylä sekä samanniminen Orestiádan kunnan kunnallisyksikkö (Δημοτική Ενότητα Κυπρίνου, *Dimotikí Enótita Kyprínou*) ja entinen itsenäinen kunta. Se sijaitsee Évroksen alueyksikössä Itä-Makedonian ja Traakian alueella. Koko kunnallisyksikön väkiluku on 2&nbsp;226 ja varsinaisen Kyprínoksen kylän väkiluku 806 (vuonna 2011).

Kyprínoksen kylä sijaitsee Árdas-joen varrella Kreikan koillisimmassa osassa linnuntietä noin 86 kilometriä koilliseen Komotinísta. Kyprínoksen kunnallisyksikkö käsittää alueen Orestiádan kunnan lounaisosassa Bulgarian vastaisella rajalla. Kyprínos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestiádan kuntaan yhdessä Trígonon ja Výssan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Kyprínoksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Néo Sidirochóri

**Néo Sidirochóri** () on Kreikan kylä sekä samanniminen Komotinín kunnan kunnallisyksikkö (Δημοτική Ενότητα Νέου Σιδηροχωρίου, *Dimotikí Enótita Néou Sidirochoríou*) ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 2&nbsp;778 ja varsinaisen Néo Sidirochórin kylän väkiluku 567 (vuonna 2011).

Néo Sidirochórin kylä sijaitsee linnuntietä noin 12 kilometriä etelälounaaseen Komotinín kaupungista. Néo Sidirochórin kunnallisyksikkö käsittää alueen Komotinín kunnan kaakkoisosassa. Néo Sidirochóri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Komotinín kuntaan yhdessä Aígeiroksen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Néo Sidirochórin kunnallisyksikkö muodostuu seuraavista kyläyhdyskunnista ja asutuksista:

## Lähteet
Nikifóros

**Nikifóros** () on Kreikan kylä sekä samanniminen Paranéstin kunnan kunnallisyksikkö (Δημοτική Ενότητα Νικηφόρου, *Dimotikí Enótita Nikifórou*) ja entinen itsenäinen kunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 2&nbsp;805 ja varsinaisen Nikifóroksen kylän väkiluku 296 (vuonna 2011).

Nikifóroksen kylä sijaitsee linnuntietä noin 14 kilometriä itään Drámasta. Nikifóroksen kunnallisyksikkö käsittää Paranéstin kunnan eteläosan. Nikifóros oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Paranéstin kuntaan, jolloin se muuttui uuden kunnan kunnallisyksiköksi.

## Kunnallisyksikön osat

Nikifóroksen kunnallisyksikkö muodostuu seuraavista kyläyhdyskunnista ja asutuksista:

## Lähteet
UnitedHealth Group

**UnitedHealth Group** on yhdysvaltalainen voittoa tavoitteleva terveydenhuoltoyritys, joka on liikevaihdoltaan yksi Yhdysvaltojen suurimmista ja maailman suurimmista yrityksistä. UnitedHealth Group on Yhdysvaltojen viidenneksi suurin yritys liikevaihdolla mitattuna. Yrityksen liikevaihto oli 447,6 miljardia Yhdysvaltain dollaria vuonna 2026.

## Lähteet

## Aiheesta muualla
* Viralliset verkkosivut
Orféas

**Orféas** (; virallisesti Δημοτική Ενότητα Ορφέα, *Dimotikí Enótita Orféa*) on yksi Souflín kunnan kunnallisyksiköistä ja entinen itsenäinen Kreikan kunta. Se sijaitsee Évroksen alueyksikössä Itä-Makedonian ja Traakian alueella. Kunnallisyksikön väkiluku on 4&nbsp;761 (vuonna 2011).

Orféaksen kunnallisyksikkö käsittää Souflín kunnan pohjoisosan. Sen nimi viittaa kreikkalaisen mytologian Orfeukseen, joka kuoli Traakiassa. Kunnallisyksikön alue ulottuu lännestä Bulgarian vastaiselta rajalta itään Turkin vastaiselle rajalle. Sen suurin asutus on Lávaran kylä. Orféas oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Souflín kuntaan yhdessä Tycherón kanssa, jolloin se muuttui uuden kunnan kunnallisyksiköksi.

## Kunnallisyksikön osat

Orféaksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Orfáni

**Orfáni** (; myös Ορφάνιο, *Orfánio*; ) on Kreikan kylä sekä samanniminen Pangaíon kunnan kunnallisyksikkö (Δημοτική Ενότητα Ορφανού, *Dimotikí Enótita Orfanoú*) ja entinen itsenäinen kunta. Se sijaitsee Kaválan alueyksikössä Itä-Makedonian ja Traakian alueella. Koko kunnallisyksikön väkiluku on 5&nbsp;249 ja varsinaisen Orfánin kylän väkiluku 656 (vuonna 2011).

Orfánin kylä sijaitsee linnuntietä noin 42 kilometriä lounaaseen Kaválasta. Orfánin kunnallisyksikkö käsittää Pangaíon kunnan lounaisosan Traakianmereen kuuluvan Strymonikóslahden rannalla. Orfáni oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pangaíon kuntaan yhdessä Eleftherésin, Eleftheroúpolin ja Piereísin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Orfánin kunnallisyksikkö muodostuu seuraavista kyläyhdyskunnista ja asutuksista:

## Lähteet
Sidirónero

**Sidirónero** () on Kreikan kylä sekä samanniminen Dráman kunnan kunnallisyksikkö (Δημοτική Ενότητα Σιδηρονέρου, *Dimotikí Enótita Sidironérou*) ja entinen itsenäinen kyläkunta. Se sijaitsee Dráman alueyksikössä Itä-Makedonian ja Traakian alueella. Koko kunnallisyksikön väkiluku on 412 ja varsinaisen Sidiróneron kylän väkiluku 228 (vuonna 2011).

Sidiróneron kylä sijaitsee Thisavróksen tekojärven pohjoispuolella linnuntietä noin 26 kilometriä pohjoiskoilliseen Dráman kaupungista. Sidiróneron kunnallisyksikkö käsittää Dráman kunnan pohjoisosan Bulgarian vastaisella rajalla. Sidirónero oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Dráman kuntaan, jolloin se muuttui uuden kunnan kunnallisyksiköksi.

## Kunnallisyksikön osat

Sidiróneron kunnallisyksikkö muodostuu seuraavista kyläyhdyskunnista ja asutuksista:

## Lähteet
CVS Health

**CVS Health** on yhdysvaltalainen vähittäisapteekkiketju ja terveydenhuoltoyritys. CVS Health on liikevaihdolla mitattuna yksi Yhdysvaltojen ja maailman suurimmista yrityksistä. CVS Health on Yhdysvaltojen 7. suurin yritys liikevaihdolla mitattuna. Vuonna 2017 yrityksen liikevaihto oli 184,765 miljardia Yhdysvaltain dollaria.

## Lähteet

## Aiheesta muualla
*https://cvshealth.com/
Sóstis

**Sóstis** () on Kreikan kylä sekä samanniminen Íasmoksen kunnan kunnallisyksikkö (Δημοτική Ενότητα Σώστου, *Dimotikí Enótita Sóstou*) ja entinen itsenäinen kunta. Se sijaitsee Rodópin alueyksikössä Itä-Makedonian ja Traakian alueella. Koko kunnallisyksikön väkiluku on 6&nbsp;334 ja varsinaisen Sóstisin kylän väkiluku 712 (vuonna 2011).

Sóstisin kylä sijaitsee linnuntietä noin 11 kilometriä länteen Komotinísta ja noin 33 kilometriä itään Xánthista. Sóstisin kunnallisyksikkö käsittää Íasmoksen kunnan itäosan. Sóstis oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Íasmoksen kuntaan yhdessä Amaxádesin kanssa, jolloin se muuttui uuden kunnan kunnallisyksiköksi.

## Kunnallisyksikön osat

Sóstisin kunnallisyksikkö muodostuu seuraavista kyläyhdyskunnista ja asutuksista:

## Lähteet
Thérmes

**Thérmes** (; ) on Kreikan kylä sekä samanniminen Mýkin kunnan kunnallisyksikkö (Δημοτική Ενότητα Θερμών, *Dimotikí Enótita Thermón*) ja entinen itsenäinen kyläkunta. Se sijaitsee Xánthin alueyksikössä Itä-Makedonian ja Traakian alueella. Koko kunnallisyksikön väkiluku on 812 ja varsinaisen Thérmesin kylän väkiluku 117 (vuonna 2011).

Thérmesin kylä sijaitsee linnuntietä noin 37 kilometriä pohjoiskoilliseen Xánthista. Thérmesin kunnallisyksikkö käsittää alueen Mýkin kunnan pohjoisosassa Bulgarian vastaisella rajalla. Thérmes oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mýkin kuntaan yhdessä Kotýlin ja Sátreen kanssa, jolloin se muuttui uuden kunnan kunnallisyksiköksi.

## Kunnallisyksikön osat

Thérmesin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Trígono

**Trígono** (; virallisesti Δημοτική Ενότητα Τριγώνου, *Dimotikí Enótita Trigónou*) on yksi Orestiádan kunnan kunnallisyksiköistä ja entinen itsenäinen Kreikan kunta. Se sijaitsee Évroksen alueyksikössä Itä-Makedonian ja Traakian alueella. Kunnallisyksikön väkiluku on 5&nbsp;370 (vuonna 2011).

Trígonon kunnallisyksikkö, suomeksi ”Kolmio”, käsittää Orestiádan kunnan pohjoisosan eli Kreikan koilliskärjen Bulgarian ja Turkin kainalossa, Árdas- ja Évros-jokien välissä. Sen suurin asutus on Plátin kylä. Lakkautetun kunnan kuntakeskus oli Díkaian kylä. Trígono oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Orestiádan kuntaan yhdessä Kyprínoksen ja Výssan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Trígonon kunnallisyksikkö muodostuu seuraavista kyläyhdyskunnista ja asutuksista:

## Lähteet
Sélero

**Sélero** () on Kreikan kaupunki sekä samanniminen Ávdiran kunnan kunnallisyksikkö (Δημοτική Ενότητα Σελέρου, *Dimotikí Enótita Selérou*) ja entinen itsenäinen kunta. Se sijaitsee Xánthin alueyksikössä Itä-Makedonian ja Traakian alueella. Koko kunnallisyksikön väkiluku on 5&nbsp;229 ja varsinaisen Séleron kaupungin väkiluku 2&nbsp;059 (vuonna 2011).

Séleron pieni kaupunki sijaitsee linnuntietä noin yhdeksän kilometriä itään Xánthista. Séleron kunnallisyksikkö käsittää Ávdiran kunnan pohjoisosan. Sélero oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ávdiran kuntaan yhdessä Vistonídan kanssa, jolloin se muuttui uuden kunnan kunnallisyksiköksi.

## Kunnallisyksikön osat

Séleron kunnallisyksikkö muodostuu seuraavista kylä- ja kaupunkiyhdyskunnista ja asutuksista:

## Lähteet
Kuumuus ja kiihko

**Kuumuus ja kiihko** (*Heat and Dust*) on James Ivoryn ohjaama brittiläinen romanttinen draamaelokuva vuodelta 1983. Sen on käsikirjoittanut Ruth Prawer Jhabvala samannimisen romaaninsa pohjalta. Kahdesta Intiaan sijoittuvasta romanttisesta tarinasta nivoutuvan elokuvan pääosia näyttelevät Julie Christie, Greta Scacchi, Shashi Kapoor, Christopher Cazenove, Julian Glover ja Zakir Hussain, jonka musiikkiakin kuullaan elokuvassa.

## Juoni
Elokuva vuorottelee 1980-luvun ja 1920-luvun välillä. 1980-luvun nykyhetkessä tapahtuvassa kehyskertomuksessa englantilainen Anne (Christie) alkaa tutkia Olivia-tätinsä vaiheita 1920-luvun Brittiläisessä Intiassa perimiensä kirjeiden avulla ja haastattelemalla tätinsä vanhaa ystävää. Olivia (Scacchi), brittivirkamiehen vaimo, oli kokenut tuhoisan romanssin intialaisen prinssin (Kapoor) kanssa. Anne lähtee itsekin Intiaan saadakseen Olivia-tädistä lisää tietoa ja ajautuu asumaan samaan taloon missä Olivia ja tämän mies Douglas (Cazenove) aikoinaan elivät onnettomassa avioliitossaan.

## Vastaanotto

*The New York Timesin* Vincent Canbyn mielestä Jhabvalan tarina on täynnä herkullisia hahmoja, ja kirjailijan sovitus omasta romaanistaan korostaa tarinan humoristisia seikkoja. *Helsingin Sanomien* Helena Ylänen piti elokuvaa herkkänä mutta vähän latteana.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet
Johny Hendricks

**Johny Harvey Hendricks** (s. 12. syyskuuta 1983 Ada, Oklahoma) on yhdysvaltalainen painivalmentaja ja entinen vapaaottelija ja painija. Hän myös otellut kerran paljasnyrkkeilyssä BKFC-organisaatiossa. Hendricks oli UFC:n välisarjan mestari 2014. Hän otteli valtaosan urastaan UFC:ssä, jonne Hendricks siirtyi yhden WEC-ottelun jälkeen. Painiurallaan Hendricks voitti muun muassa kahdesti yliopiston painimestaruuden.

## Lähteet
Aetós (Flórina)

**Aetós** () on Kreikan kylä sekä samanniminen Amýntaion kunnan kunnallisyksikkö (Δημοτική Ενότητα Αετού, *Dimotikí Enótita Aetoú*) ja entinen itsenäinen kunta. Se sijaitsee Flórinan alueyksikössä Länsi-Makedonian alueella. Koko kunnallisyksikön väkiluku on 2&nbsp;952 ja varsinaisen Aetóksen kylän väkiluku 759 (vuonna 2011).

Aetóksen kylä, suomeksi ”Kotka”, sijaitsee linnuntietä noin 18 kilometriä kaakkoon Flórinasta. Aetóksen kunnallisyksikkö käsittää alueen Amýntaion kunnan länsiosassa. Aetós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amýntaion kuntaan yhdessä Filótaksen, Léchovon, Nymfaíon ja Varikón kanssa, jolloin se muuttui uuden kunnan kunnallisyksiköksi.

## Kunnallisyksikön osat

Aetóksen kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Chásia (Grevená)

**Chásia** (; virallisesti Δημοτική Ενότητα Χασίων, *Dimotikí Enótita Chasíon*) on yksi Deskátin kunnan kunnallisyksiköistä ja entinen itsenäinen Kreikan kunta. Se sijaitsee Grevenán alueyksikössä Länsi-Makedonian alueella. Kunnallisyksikön väkiluku on 1&nbsp;558 (vuonna 2011).

Chásian kunnallisyksikkö käsittää Deskátin kunnan länsiosan. Se on nimetty seudun Chásia-vuoren mukaan. Kunnallisyksikön suurin asutus on Karperón kylä. Chásia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Deskátin kuntaan, jolloin se muuttui uuden kunnan kunnallisyksiköksi.

Länsi-Makedonian Chásian kunnallisyksikköä ei tule sekoittaa Chásian kunnallisyksikköön Thessaliassa.

## Kunnallisyksikön osat

Chásian kunnallisyksikkö muodostuu seuraavista kyläyhdyskunnista ja asutuksista:

## Lähteet
Marekin tauti

**Marekin tauti** on kanoihin tarttuva virustauti. Se on yleisin kanoissa esiintyvä tauti Suomessa, eikä siihen ole hoitoa.

Marekin tauti aiheuttaa muutoksia kanan hermoissa, aivoissa ja elimistössä. Lisäksi se voi aiheuttaa kasvaimia. Sairastunut lintu laihtuu ja lakkaa munimasta. Osa tartunnan saaneista linnuista kuolee, joista jotkin äkillisesti. Tauti voi tarttua kanojen lisäksi myös viiriäisiin, kalkkunoihin ja fasaaneihin. 

Tauti leviää hyvin helposti ihmisten, eläinten, työvälineiden ja jopa kanalapölyn välittämänä.

## Lähteet
Aetos

**Aetos** tai **Aetós** (, ”Kotka”) voi viitata seuraaviin:

* Aetós, kylä ja Amýntaion kunnan kunnallisyksikkö Flórinan alueyksikössä Länsi-Makedonian alueella Kreikassa
* Aetós, kylä ja Trifylían kunnan kunnallisyksikkö Messenian alueyksikössä Peloponnesoksen alueella Kreikassa
* Aetós eli Píso Aetós, kylä Ithakan saarella Jooniansaarten alueella Kreikassa
* Aetos-luokka, hävittäjälaivojen luokka
** *[[BN Aetos (1911)|Aetós]]*, Kreikan laivaston hävittäjä
Melíti

**Melíti** () on Kreikan kylä sekä samanniminen Flórinan kunnan kunnallisyksikkö (Δημοτική Ενότητα Μελίτης, *Dimotikí Enótita Melítis*) ja entinen itsenäinen kunta. Se sijaitsee Flórinan alueyksikössä Länsi-Makedonian alueella. Koko kunnallisyksikön väkiluku on 5&nbsp;927 ja varsinaisen Melítin kylän väkiluku 1&nbsp;432 (vuonna 2011).

Melítin kylä sijaitsee linnuntietä noin 16 kilometriä itäkoilliseen Flórinan kaupungista. Sen nimi oli vuoteen 1926 saakka *Vosteráni* (Βοστεράνη; myös *Vostaráni*, Βοσταράνη). Melítin kunnallisyksikkö käsittää Flórinan kunnan itäosan Pohjois-Makedonian vastaisella rajalla.

Melíti oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Flórinan kuntaan yhdessä Káto Kleinésin ja Pérasman kanssa, jolloin se muuttui uuden kunnan kunnallisyksiköksi.

## Kunnallisyksikön osat

Melítin kunnallisyksikkö muodostuu seuraavista kyläyhdyskunnista ja asutuksista:

## Lähteet

## Aiheesta muualla
Nymfaío

**Nymfaío** (; ) on Kreikan kylä sekä samanniminen Amýntaion kunnan kunnallisyksikkö (Δημοτική Ενότητα Νυμφαίου, *Dimotikí Enótita Nymfaíou*) ja entinen itsenäinen kyläkunta. Se sijaitsee Flórinan alueyksikössä Länsi-Makedonian alueella. Kylän ja kunnallisyksikön väkiluku on 132 (vuonna 2011).

Nymfaíon kylä sijaitsee Vérno- eli Vítsi-vuoren rinteessä linnuntietä noin 17 kilometriä eteläkaakkon Flórinasta ja noin  metrin korkeudella merenpinnasta. Se on vanhastaan aromanialaisten kylä, ja sen nimi oli vuoteen 1926 saakka *Néveska* (Νέβεσκα), aromaniaksi *Nevesca*. Kylä tunnetaan perinteisistä kivitaloistaan ja hopeaseppäperinteestään, ja sen nähtävyyksiin kuuluvat rakennusten lisäksi muun muassa hopeatyö-, kansanperinne- ja historiamuseo. Nymfaíon kunnallisyksikkö käsittää alueen Amýntaion kunnan länsiosissa.

Nymfaío oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amýntaion kuntaan yhdessä Aetóksen, Filótaksen, Léchovon ja Varikón kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla
Vlásti

**Vlásti** () on Kreikan kylä sekä samanniminen Eordaían kunnan kunnallisyksikkö (Δημοτική Ενότητα Βλάστης, *Dimotikí Enótita Vlástis*) ja entinen itsenäinen kyläkunta. Se sijaitsee Kozánin alueyksikössä Länsi-Makedonian alueella. Kylän ja kunnallisyksikön väkiluku on 274 (vuonna 2011).

Vlástin kylä sijaitsee Áskio-vuoren pohjoisrinteessä noin 24 kilometriä lounaaseen Ptolemaḯdasta. Kylä tunnettiin 1800-luvulla nimimuodoissa *Blátzi* (Μπλάτζι, Μπλάτζη) ja *Vlátzi* (Βλάτζη), ja vuonna 1918 muodossa *Vlátsi* (Βλάτση). Vuonna 1927 kylä nimettiin uudelleen nimelle *Polynéri* (Πολυνέρι; ), mutta jo vuonna 1928 nykyiselle nimelleen *Vlásti* (Βλάστη). Vlástin kunnallisyksikkö käsittää Eordaían kylän lounaisosan.

Vlásti oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Eordaían kunnaksi yhdessä Agía Paraskevín, Mouríkin, Ptolemaḯdan ja Vérmion kanssa, jolloin se muuttui uuden kunnan kunnallisyksiköksi.

## Lähteet

## Aiheesta muualla

* Βλάστη Κοζάνης. Kylän verkkosivut.
Serra da Estrela (juusto)

**Serra da Estrela** on portugalilainen lampaanmaitojuusto Serra da Estrelan vuoristoalueelta.

Serra da Estrela-juusto on yksi Portugalin tunnetuimmista juustoista. Juusto on nimetty Portugalin korkeimman vuoristoalueen Serra da Estrelan mukaan. Alueen laitumet kasvavat vuoden ympäri, mikä mahdollistaa myös lampaiden ympärivuotisen laidunnuksen. Juuston valmistuksella alueella on pitkä historia ja tiettävästi sitä tehtiin jo Rooman valtakunnan ajoilla. Nykyisin Serra da Estrela-juustolla on EU:n suojattu alkuperänimitys.

Juustoa valmistetaan *[[bordaleira]]*-rotuisten lampaiden mkaidosta marraskuun ja maaliskuun välisenä aikana. Juustoa valmistettaessa maito lämmitetään 27–29 °C lämpötilaan, jolloin siihen lisätään isoartisokasta valmistettavaa juoksutetta. Syntyvään juustomassaan lisätään suolaa ja juustomassaa puristetaan käsin. Juusto kypsenee vähintään 30 päivää. Kypsymisvaiheessa juustoon vaikuttavat *[[Lactococcus lactis]]*, *[[Enterococcus faecium]]* ja *[[Leuconostoc mesenteroides]]*-bakteerit.

Valmis Serra da Estrela-juusto on rakenteeltaan hyvin pehmeää ja sitä pystyy usein esimerkiksi levittämään leivälle. Pidempään kypsynyt juusto on kuitenkin nuorta kovempaa. Myyntiin menevä juusto on tyypillisesti kiekon muotoinen ja painoltaan 0,7–2 kiloa. Väriltään juusto on kellertävää. Sen maku on miedosti hapan.

## Lähteet
Peynier

**Peynier** on kunta eteläisessä Ranskassa Bouches-du-Rhônen departementissa Provence-Alpes-Côte d’Azurin alueella. Se sijaitsee Arcjoen laaksossa. Kunta kuuluu Aix-Marseille-Provencen metropoliin (*Métropole d'Aix-Marseille-Provence*), ja sijaitsee alueen suurista kaupungeista Aix-en-Provencesta noin 25 kilometriä itään ja Marseillesta noin 40 kilometriä koilliseen.

Viidennes kunnan pinta-alasta on tammi- ja mäntymetsien peitossa. Alueella on oliivitarhoja, ja se kuuluu *Côtes-de-provence Sainte-Victoire* -viinituotantoalueeseen, joka on erityisen tunnettu roseeviineitään.

## Nähtävyyksiä
Kunnan nähtävyyksiä ovat 1500-luvulta peräisin oleva linna *Château de Peynier*, 1100-luvulta peräisin oleva Saint-Julienin kirkko sekä 1000-luvulla rakennettu pyhän Pietarin kappeli *Chapelle Saint-Pierre*, joka on luokiteltu Ranskan historiallisten moumenttien listalle.


Tiedosto:Château_de_Peynier.jpg|Château de Peynier
Tiedosto:Chapelle_Saint-Pierre_Peynier_Bouches-du-Rhône_(France).JPG|Chapelle Saint-Pierre


## Lähteet

## Aiheesta muualla
Vicky Ntetema

**Vicky Alice Ntetema** on tansanialainen toimittaja ja ihmisoikeusaktivisti. Hän työskenteli BBC:llä, kun hän alkoi tutkia Tansaniassa tehtyjä albiinomurhia. Hänen ja hänen perhettänsä uhkailtiin tutkimusten takia, mutta hän paljasti BBC:n kautta tietoja yhteiskunnallisesti arvostetuista noitatohtoreista ja niiden kytköksistä murhajiin ja poliiseihin. Ntetema johti toimittajauransa jälkeen albiinojen aseman parantamiseen pyrkinyttä Under the Same Sun -kansalaisjärjestöä.

## Elämäkerta
Ntetema sai 1980-luvulla Tansanian hallituksen stipendin, jonka avulla hän pääsi opiskelemaan Neuvostoliittoon. Hän valmistui 1985 Valko-Venäjän valtionyliopistosta pääaineenaan journalismi.

Ntetema ei löytänyt kotimaassaan töitä, sillä hän oli moneen paikaan ylipätevä. Hän muuttikin Lontooseen ja sai vuonna 1991 paikan BBC:ltä swahilin kääntäjänä. Hän alkoi BBC:llä hiljalleen laajentaa toimenkuvaansa kääntäjästä uutisten kerääjäksi. Ntetema palasi kotimaahansa vuonna 2005, kun BBC laajensi Tansanian-toimistoansa. Hän jatkoi uutistoimittajana, mutta sen ohella hän ohjasi journalismin koulutusta ja toimi toimistopäällikkönä.

Ntetema kiinnostui marraskuussa 2007 useista albiinomurhista, joihin liittyi noitatohtoreita. Pew Research Centerin mukaan peräti 90 prosenttia tansanialaisista uskoo noituuteen, ja noitatohtoreilla on siksi erittäin keskeinen yhteiskunnallinen asema. He saattavat usein palkata murhaajia ja olla poliisien suojeluksessa. Ntetema alkoi tutkia asiaa. Hän esittäytyi rikkaaksi tulemisesta haaveilevana liikenaisena ja sai lopulta usean noitotohtorin luottamuksen. Hänelle tarjottiinkin muun muassa albiinojen käsiä, luita, karvoja ja verta taikajuoman tekemiseksi.

Ntetema törmäsi heinäkuussa 2008 yhteen poliisiin, jolta oli aiemmin yrittänyt saada tietoa noitatohtoreilta. Poliisi oli ollut odottamassa noitotohtorin neuvoa. Pian tämän jälkeen Ntetema alkoi saada tekstiviestejä, joissa käskettiin hänen varoa ja että häntä ja hänen perhettänsä tarkkailtaisiin. Kun BBC lähetti Nteteman ohjelman myöhemmin samassa kuussa, mwanzalainen poliisi soitti hänelle ja uhkasi haastaa hänet oikeuteen. Tässä vaiheessa BBC käski Ntetemaa jättämään Tansanian. Hän palasi Lontooseen ja muutti sieltä Keniaan.

Albiinojen asema vaikutti Ntetemaan niin voimallisesti, että hän jätti BBC:n vuonna 2010 ja alkoi tehdä töitä kansainvälisessä Under the Same Sun -kansalaisjärjestössä, joka pyrkii parantamaan albiinojen asemaa. Ntetema jatkoi silti edelleen myös freelancer-toimittajana. Ntetema oli UTSS:n toiminnanjohtajana, kun hän ilomitti vuonna 2018 jäävänsä eläkkeelle.

## Merkitys ja tunnustukset
Ntetema on saanut työstään toimittajana useita palkintoja. International Women’s Media Foundationin Courage in Journalism -palkinnon hän sai vuonna 2010. Yhdysvaltain ulkoministeriö puolestaan antoi hänelle vuonna 2016 International Women of Courage -palkinnon. Palkintoperusteluissa mainittiin Nteteman rohkea työ, joka toi albiinien aseman kansainvälisen yleisön tietoisuuteen ja jopa johti Tansaniassa joihinkin pidätyksiin ja tuomioihin.

## Lähteet
Blackburn (täsmennyssivu)

**[[Blackburn]]** on kaupunki Englannissa. Se voi tarkoittaa myös seuraavia:

* Blackburn Rovers FC, jalkapalloseura Blackburnista Englannista
* Blackburn Olympic FC, vuosina 1877&ndash;1889 toiminut jalkapalloseura Blackburnista Englannista
* Blackburn (), kaupunki Länsi-Lothianissa Skotlannissa
* Blackburn, paikkakunta Aberdeenshiressä Skotlannissa
* Blackburn Aircraft, brittiläinen 1909&ndash;1960 toiminut lentokonevalmistaja

## Henkilöt
* Dan Blackburn (s. 1983), kanadalainen jääkiekkomaalivahti
* Elizabeth H. Blackburn (s. 1948), australialais-yhdysvaltalainen lääketieteen ja ikääntymisen tutkija, Nobelin lääketieteen palkinnon saaja
* Karoliina Blackburn (s. 1972), suomalainen näyttelijä ja thainyrkkeilijä
* Marsha Blackburn (s. 1952), yhdysvaltalainen republikaanipoliitikko ja senaattori
* Simon Blackburn (s. 1944), brittiläinen filosofi
* Tony Blackburn (s. 1943), brittiläinen radiotoimittaja
* Tyler Blackburn (s. 1986), yhdysvaltalainen näyttelijä
Mikaela Knapp

**Mikaela Knapp** (s. 7. joulukuuta 1988) on ruotsalainen näyttelijä ja henkilöohjaaja. Hän on ollut mukana muun muassa  televisiosarjassa ''Irene Huss'' (2011–2017), elokuvassa *Den som söker* (2013) ja pääosassa aloittelevana nuorena journalistina nimeltä Karin Ström kesään 1968 sijoittuvassa kolmiosaisessa tv-sarjassa ''Systrar'', joka esitettiin Suomessakin Yle Teemalla keväällä 2019, ja jossa on arvioitu miljöökuvauksen vastaavan sangen hyvin sen ajan todellisuutta. 

## Lähteet
Adil

**Adil** on arabialainen miehen etunimi ja sukunimi arabiaksi عادل‎ tai عديل. Adil tarkoittaa suomeksi oikeudenmukaisuutta, oikeutta ja reiluutta.

## Tunnettuja Adileja
### Etunimeltään
* Adil Abdul-Mahdi (s. 1942), Irakin pääministeri
* Adil Atan (1929–1989), turkkilainen painija
* Adil Chihi (s. 1988), saksalais-marokkolainen jalkapalloilija
* Adil Hatni, *Adi L. Hasla* (s. 1991) suomalainen rap-artisti
* Adil Hermach (s. 1986), marokkolainen jalkapalloilija
* Adil Hussain (s. 1963), intialainen televisio- ja elokuanäyttelijä
* Adil Kaouch (s. 1979), marokkolainen maasto- ja keskimatkojen juoksija
* Adil Nabi (s. 1994), pakistanilais-englantilainen jalkapalloilija
* Adil Rami (s. 1985), ranskalainen jalkapalloilija

### Sukunimeltään
* Buyong Adil (1907–1976), malesialainen historioitsija 
* Farhan Adil (s. 1977), pakistanilainen kriketin pelaaja
La Bollène-Vésubie

**La Bollène-Vésubie** on kunta Kaakkois-Ranskassa Alpes-Maritimesin departementissa Provence-Alpes-Côte d’Azurin alueella. Sen sijaitsee noin 55 kilometriä Nizzasta pohjoiseen.

Kunnan nähtävyyksiä on sola Col de Turini, joka on ollut usean Monte Carlon rallin pikataipaleena. Samaa solaa on käytetty myös usein pyöräilykilpailuissa Ranskan ympäriajon ja Pariisi–Nizza-ajon etappina. 

## Lähteet

## Aiheesta muualla
Irma Christenson

**Irma Alexandra Christenson** (14. tammikuuta 1915 Hunnebostrand, Göteborgin ja Bohusin lääni, Ruotsi &ndash; 21. helmikuuta 1993 Oscarin seurakunta, Tukholma, Ruotsi) oli ruotsalainen näyttelijä. Vuonna 1954 hän meni naimisiin kirjailija Per-Erik Rundquistin kanssa. Heidän poikansa on näyttelijä Mikael Rundquist. Hänet kiinnitettiin vuonna 1950 Tukholmassa sijaitsevaan Dramateniin.

## Aiheesta muualla
* Irma Christenson  Malmön kaupunginteatterin sivuilla
* Irma Christenson (gäst)  Malmön kaupunginteatterin sivuilla
Kramer Guitars

**Kramer Guitars** on yhdysvaltalainen sähkökitaroita ja -bassoja valmistava yritys. Yhtiö on valmistanu alumiinikaulaisia kitaroita ja bassoja 1970-luvulla, ja puukaulaisia kitaroita 1980-luvulla. Kramer-kitarat ovat suunniteltuja lähinnä heavy metal- ja hard rock -muusikoille.

Kramer Guitars on nykyisin osa Gibson Guitar Corporationia. Yhtiön valmistamat kitarat ovat nykyisin keräilijöiden suosiossa. 

Kramer on valmistanut esimerkiksi Kissin basisti Gene Simmonsin kuuluisan kirveen muotoisen Axe-basson (ks. kuva).


File:Korean Kramer with handmade bullseye.jpg|Tyypillinen Kramer-sähkökitara.
File:Gene Simmons' Guitar.jpg|Kramer Axe-sähköbasso joka on suunniteltu basisti Gene Simmonsille.
File:Kramer_Ferrington_white_(lefty).jpg|Vasenkätisille tarkoitettu akustinen Kramer-kitara.
File:Mick_Mars_-_Erie,_PA.jpg|Mötley Crüe -yhtyeen kitaristi Mick Mars käytti Kramer-sähkökitaroita 1980-luvulla.
Schecter Guitar Research

**Schecter Guitar Research** (tunnettu yleisemmin nimellä **Schecter**) on yhdysvaltalainen soitin- ja vahvistinvalmistaja.

Yhtiön perusti David Schecter vuonna 1976, ja se valmisti alun perin varaosia esimerkiksi Gibsonin ja Fenderin kitaroihin.

Nykyisin Schecterillä on massatuotannossa sähkökitaroita, bassoja ja teräskielisiä akustisia kitaroita.

Schecter valmistaa myös käsintehtyjä soittimia mittatilaustyönä, ja myös jonkin verran kitaravahvistimia.


Tiedosto:Mark Knopfler with Schecter Stratocaster, Amsterdam 1981.jpg|Kitaristi Mark Knopfler soittamassa Schecter Stratocaster -sähkökitaraa.
Tiedosto:Synyster Custom.jpg|Schecter Synyster Custom -sähkökitara.
Tiedosto:Schecter C-5 Bass (2006).jpg|Schecter C5 -viisikielinen sähköbasso.
Viitaniemiitti

**Viitaniemiitti** on Eräjärven Viitaniemen louhoksessa esiintyvä erittäin harvinainen mineraali, joka on nimetty löytöpaikkansa mukaan. Viitaniemiittiä ei ole tavattu missään muualla maailmassa.

Viitaniemiitti on lasikiiltoinen, harmaa tai valkea, tulitikkumaisina ja sälöisinä pieninä kasaumina, ja se esiintyy muiden mineraalien seassa.

Mineraalin koostumus vaihtelee, ja se on yhdistelmä useita erilaisia yhdisteitä: muun muassa piidioksidia, titaani-, mangaani-, alumiini-, kalsium- ja rautaoksideja.

## Katso myös
* eskolaiitti
* väyryneniitti

## Lähteet

## Aiheesta muualla
* Mindat.org: Viitaniemiite
Saakelin sunnuntai

**Saakelin sunnuntai** (*Sunday Bloody Sunday*) on John Schlesingerin ohjaama brittiläinen draamaelokuva vuodelta
1971. Homo- ja biseksuaalisuutta käsittelevä ihmissuhdedraama on kirjailija ja filmikriitikko Penelope Gilliattin (1932–1993) ainoaksi jäänyt käsikirjoitus ja ehkä ensimmäinen valtavirran elokuva, jossa nähdään kahden miehen välinen suudelma. Pääosia näyttelevät Peter Finch, Glenda Jackson ja heidän kummankin rakastajana Murray Head. 

## Juoni
Epätavallisessa kolmiodraamassa eronnut lontoolaisnainen Alex Greville (Jackson) ja lääkärimies Daniel Hirsh (Finch) ovat molemmat rakastuneita nuoreen biseksuaaliin kuvanveistäjään Bob Elkiniin (Head) ja myös tietävät toistensa olemassaolosta. Kun Alex eikä Daniel kykene kumpikaan etenemään suhteessaan, Bob tekee ratkaisun heidän molempien puolesta ja alkaa järjestellä muuttoa yksin Lontoosta New Yorkiin, jossa näkee taiteelleen paremmat markkinat.

Elokuva kuvaa 1970-luvun taitteen suurkaupungin kiireisten ammattilaisten hektistä elämäntapaa, joka ulottuu heidän työstään myös vapaa-aikaan. Tekstiplansseilla kerrotaan, mikä viikonpäivä on milloinkin menossa, lankapuhelimet pärisevät, keskusneidit yhdistävät puheluja ja ottavat muistiin viestejä, ja autolla juututaan ruuhkiin matkalla tapaamisesta toiseen.

Elokuva päättyy epätavallisesti Danielin monologiin suoraan kameralle.

## Vastaanotto
Britannian Bafta-palkintogaalassa elokuva palkittiin vuoden parhaana ja Schlesinger parhaana ohjaajana. Myös Jackson ja Finch palkittiin rooleistaan ja Richard Marden parhaasta leikkauksesta. New York Film Critics Circle palkitsi elokuvan käsikirjoituksen vuoden parhaana. Elokuva tuotti myös muun muassa neljä Oscar-ehdokkuutta (Finch, Jackson, Schlesinger ja Gilliatt) ja parhaan englanninkielisen ulkomaisen elokuvan Golden Globen.

*Saakelin sunnuntai* valittiin 1900-luvun vaikuttavimpien brittiläisten elokuvien joukkoon BFI:n kyselyssä vuonna 1999. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Triviaa
Kolminkertaiseksi pääosa-Oscarin voittajaksi aikuisiällään edennyt Daniel Day-Lewis tekee elokuvassa 13-vuotiaana pienen sivuroolin yhtenä autoja naarmuttavista pojista.

## Lähteet
Intiassa kukin on kummempi

**Intiassa kukin on kummempi** on Jukka Virtasen ja Seppo ”Bisquit” Ahdin vuonna 1975 julkaisema humoristinen matkakirja tekijöiden etenemisestä maitse pitkin tunnettua ”hippireittiä” Turkista Intiaan. Realistisen matkakuvauksen sijasta tekstin tyyli on Bisquitin pakinoita *[[Ilta-Sanomat|Ilta-Sanomissa]]* muistuttavaa sanaleikkiä, paikallisten olojen absurdia liioittelua ja mielleyhtymien kautta tehtyjä rinnastuksia Suomen 1970-luvun oloihin, elämäntyyliin ja julkisuuden henkilöihin. Kirjan *Helsingin Sanomissa* esitellyt Mattiesko Hytönen epäilikin kaksikon olleen matkalla ”pilvessä” useamminkin kuin kirjan kertoman kerran afganistanilaisessa majatalossa. Hytönen ei vaikuta ymmärtävän saati arvostavan tekijöiden huumoria juurikaan.

176-sivuisessa kirjassa on myös runsaasti mustavalkovalokuvia kaverusten matkalta.

Kirjan nimi on sanaleikki kupletista ”Intian kuu”, Martti Jäppilän merimiesjuttuja karrikoivasta sanoituksesta Stephen Fosterin sävelmään ”Camptown Races”, jossa lauletaan ”Intiassa kuukin on kuumempi, oo-hiio-hei / Kuin aurinko meillä mutta suurempi, oo-hiio-hei”.

## Lähteet
Zeebruggen satama

**Zeebruggen satama** on Belgiassa sijaitseva suuri satama, joka on konttisatama sekä irtotavaran ja ajoneuvojen satama. Zeebruggen satama on yksi maailman merkittävimpiä roro-satamia ja yksi maailman merkittävimmistä ajoneuvojen satamista. Sataman kautta on myös matkustajalauttaliikennettä lähes 20 kohteeseen. Satama työllistää yli 10&nbsp;000 henkilöä ja satamaan saapuu noin 8000 alusta vuosittain.

## Lähteet

## Aiheesta muualla

*https://www.portofzeebrugge.be/en